cyanic-selkie/wikianc huggingface dataset:
মারিনা বে, সিঙ্গাপুর
ইতিহাস
thumb|250x250px|মারিনা বে,পটভূমিতে মারিনা বে সেন্টার ১৯৬৯ সালে,প্রধান সরবর তৈরীর জন্য মারিনা বে তে ৩৬০ হেক্টর জমি পুনরুদ্ধারের কাজ শুরু হয়।বর্তমানের মারিনা সেন্টার এবং মারিনা দক্ষিণ এলাকাসমূহ ঐ পুনরুদ্ধার কৃত জমির ওপরেই অবস্থিত যা ১৯৯২ সালে সম্পন্ন হয়।  পুনরুদ্ধার প্রক্রিয়াতে তিলক আয়ের বাসিন এবং এদের মধ্যবর্তী রাস্তা মানচিত্র থেকে অপসারণ করা হয় যার ফলে সিঙ্গাপুরের নদী গুলো সরাসরি সাগরে পতিত হওয়ার বদলে মারিনা বে দিয়ে প্রবাহিত হয়। মারিনা বে এর জন্য দীর্ঘমেয়াদী পরিকল্পনা গৃহীত হয় URA এর দ্বারা ১৯৮৩ সালে সরবরটি জনসাধারণ এর জন্য উন্মুক্ত করে দেওয়ার মাধ্যমে। মারিনা বে এর খসড়া পরিকল্পনা ১৯৮৮ সালে জনসাধারণ এর নিকট উন্মুক্ত করে দেওয়া হয় এবং ২ সপ্তাহ যাবত প্রদর্শনী করা হয়।সেখানে এই যায়গার সরবর এবং অন্যান্য স্থাপনা সমূহ এই শহরটির আন্তর্জাতিক পরিচিতির কারণ হতে পারে।
২০০৮ সালে মারিনা বাঁধ নির্মিত হয়েছিল বেসিন কে একটি পানির জলাধার হিসেবে পরিনত করার লক্ষে।এছাড়াও এটি পানি সরবরাহ, বন্যা নিয়ন্ত্রণ এবং পর্যটকদের কাছে একটি নতুন আকর্ষণ হিসেবে কাজ করে।
মারিনা বে তে অনুষ্ঠান
right|thumb|250x250px| সিঙ্গাপুর ফ্লায়ার থেকে দেখা, মারিনা বে সূর্যাস্ত ২০০৮ সালের ২৮শে সেপ্টেম্বর মারিনা বে এর স্ট্রিট সার্কিট এর প্রথম বিশ্ব চ্যাম্পিয়নশিপ সিঙ্গাপুর গ্র্যান্ড প্রিক্স সংঘটিত হয়। এটি ছিল প্রথম ফর্মুলা ওয়ান গ্র্যান্ড প্রিক্স যা রাতে মঞ্চস্থ করা হয়, শুরু থেকে এ পর্যন্ত মারিনা বে এর ফ্লোট এ নামা ধরনের অনুষ্ঠান যেমন জাতীয় প্যারেড নতুন বছরের সূচনার সময় গণনা, বিশ্বের বৃহত্তম ভাসমান স্টেডিয়ামে গ্রীষ্মকালীন যুব অলিম্পিক ২০১০ এর উদ্বোধন ও সমাপ্তি অনুষ্ঠান পালিত হয়।
এছাড়াও এখানে বার্ষিক ( I light Marina Bay) নামে প্রথম এবং এশিয়ার একমাত্র টেকসই আলো আর্ট মেলা পালিত হয়।
সাধারণ সেবা সুড়ঙ্গ
এশিয়াতে জাপান এর পরে সিঙ্গাপুর দ্বিতীয় দেশ যারা শহর উন্নয়ন এর ক্ষেত্রে সেবা বিতরণ এর উদ্দ্যেশ্য নিয়ে সাধারণ সেবা সুড়ঙ্গ চালু করেছে। মারিনা বে তে যোগাযোগ এর উদ্দেশ্যে যে সকল তার,পানির পাইপ,এবং বৈদুতিক যোগাযোগ তার সব কিছুই মাটির নিচ দিয়ে স্থানান্তর করা হয়েছে।CST শুধুমাত্র নির্ভরযোগ্যতাই বাড়ায় না বরং এটার ১০০% জরুরী সেবা রয়েছে এবং সকল কিছুর সহজ রক্ষণাবেক্ষণ নিশ্চিত করে।
পানি ব্যবস্থাপনা
২০০৪ সালে পাবলিক ইউটিলিটি বোর্ড মারিনা সরবরে বাধ তৈরীর মাধ্যমে শহরে একটি নতুন জলাধার তৈরীর প্রকল্প ঘোষণা করে।এই বাঁধটি ২০০৮ সালে সম্পন্ন হয়। বর্তমানে যা মারিনা বাধ হিসেবে পরিচিত তা মারিনা বে এবং কেলাং বেসিন এর পানিকে সুপেয় পরিষ্কার পানির জলাধার হিসেবে তৈরী করেছে এবং লবণাক্ত পানির প্রবাহ রোধ করেছে যা এর মান ঠিক রাখে। এটি সিঙ্গাপুরের সুপেয় পানির আরো একটি উৎস হিসাবে গণ্য হয় তাছাড়াও এটি স্থিতিশীল হওয়ায় এর পানি নানা কাজে ব্যবহৃত হয়। বাধটি চিনাটাউন এলাকাতে বন্যা প্রতিরোধে সহায়তা করে।
পরিবহন
বর্তমানে সেখানে ৭ টি রেল স্টেশন চালু আছে: সিটি হল, রেফেলস প্লেস, মেরিনা বে,বে ফ্রন্ট,ডাউনটাউন, এসপ্ল্যানেড এবং প্রমেনাড সেভারিং মারিনা বে।২০২০ সালের মধ্যে ৩৬০ হেক্টররের মারিনা বে হবে সিঙ্গাপুরের সবচেয়ে রেল-সংযুক্ত জেলা। প্রথম তিনটি নতুন এমআরটি লাইন খুলবে ২০১২ এবং ২০১৪ এর মধ্যে। ২০১৮ সালের মধ্যে মেরিনা বে জেলায় আরো ৬টি MRT স্টেশন তৈরী করা হবে। প্রচুর পথচারী যোগাযোগব্যবস্থা, আচ্ছাদিত ফুটপাত এর মাধ্যমে সকল আবহাওয়াতে সুরক্ষা নিশ্চিত হবে।
সংস্কৃতিতে জনপ্রিয়
স্বাধীনতা দিবস ও পুনরূত্থান নামক চলচিত্রে দেখানো হয় মারিনা বে ভিনগ্রহের মহাকাশযান দ্বারা ধ্বংস হয়ে যায়।
তথ্যসূত্র
<div class="reflist columns references-column-width" style="-webkit-column-width: 30em; list-style-type: decimal;">
নবেন্দু ঘোষ
নবেন্দু ঘোষ (২৭ মার্চ, ১৯১৭ - ১৫ ডিসেম্বর ২০০৭) বাংলা সাহিত্যে একজন ভারতীয় লেখক ও চিত্রনাট্যকার। তিনি ধ্রুপদী বলিউডের চলচ্চিত্রগুলি যেমন সুজাতা, বন্দিনী, দেবদাস, মাঝলি দিদি, অভিমান এবং তিসরী কসম (৩টি দিব্যি) এর মত চলচ্চিত্রের চিত্রনাট্য লেখেন। তিনি বাপ বেটি, শতরঞ্জি এবং রাজাজানির মত চলচ্চিত্রের জন্য গল্প লিখেছেন। তিনি দো বিঘা জমিন, তিসরী কসম ও লুকোচুরিতে সংক্ষিপ্ত পরিসরে অভিনয় করেছেন। পরবর্তীতে তার কর্মজীবনে তিনি চারটি চলচ্চিত্র পরিচালনা করেন।
জীবনী
নবেন্দু ঘোষ ১৯১৭ সালের ২৭ মার্চ ঢাকাতে (বর্তমানে বাংলাদেশ) জন্মগ্রহণ করেন। ১২ বছর বয়সেই তিনি জনপ্রিয় মঞ্চাভিনেতা হয়ে যান। ইংরাজী সাহিত্যে তিনি এম.এ পাশ করেন। তিনি উদয়শঙ্কর শৈলীতে প্রশংসিত নৃত্য করার মাধ্যমে ১৯৩৯ থেকে ১৯৪৫ পর্যন্ত বেশ কয়েকটি পদক জিতে নেন। ভারতীয় জাতীয় কংগ্রেস এর জন্য "ডাক দিয়ে যাই" নামক ভারত ছাড় আন্দোলন এর পক্ষে উপন্যাস লেখেন। এ উপন্যাসটি তাঁকে খ্যাতি এনে দিয়েছিল, কিন্তু উপন্যাসটি ব্রিটিশ সরকার কর্তৃক নিষিদ্ধ হয়েছিল। ১৯৪৫ সালে তিনি কলকাতায় স্থানান্তরিত হন এবং রাজদ্রোহমূলক রচনার অপরাধে সরকারি চাকরিটি খুইয়েছিলেন। তিনি খুব দ্রুতই বাংলা সাহিত্যের প্রগতিশীল তরুণ লেখকদের মধ্যে স্থান লাভ করেন।
তিনি ১৫ ডিসেম্বর ২০০৭ তারিখে মারা যান। তার দুই পুত্র ও এক কন্যা আছে। তারা হলেন ড দীপঙ্কর এবং চলচ্চিত্র নির্মাতা শুভঙ্কর, এবং কন্যা রত্নোত্তমা সেনগুপ্ত (চলচ্চিত্র উৎসব কারিকর, লেখক, এবং সাবেক দ্য টাইমস অফ ইন্ডিয়ার চলচ্চিত্র সাংবাদিক)। ১৯৯৯ সালে তার স্ত্রী কনকলতা মারা যান।
তার আত্মজীবনী, "একা নৌকার যাত্রী" ২০০৮ এর মার্চে প্রকাশিত হয়েছিল। তার পুত্রবধূ ড.সোমা ঘোষ একজন প্রশংসিত শাস্ত্রীয় গায়িকা এবং ২০১৬ সালে পদ্মশ্রী পুরস্কারে ভূষিত হন।
তার জন্মশতবার্ষিকী স্মরণে, তার বিজ্ঞান কথাসাহিত্য আমি ও আমি (১৯৯৯) ইংরেজিতে অনুবাদ হিসেবে ২৫ মার্চ ২০১৭ তারিখে প্রকাশ পায়। বইটির ইংরেজিতে নাম ছিল মি এণ্ড আই। এই অনুবাদ নবেন্দু ও তার পৌত্র দেবত্তম সেনগুপ্ত যুগ্মভাবে করেন।
প্রসেনজিৎ চট্টোপাধ্যায়
প্রসেনজিৎ চট্টোপাধ্যায় (জন্ম: ৩০ সেপ্টেম্বর ১৯৬২) একজন ভারতীয় অভিনেতা এবং প্রযোজক। আধুনিক বাংলা চলচ্চিত্রের অন্যতম প্রধান অভিনেতা হিসেবে তাকে ব্যাপকভাবে বিবেচনা করা হয়। তিনি মূলত বাংলা সিনেমায় কাজ করেন। তিনি বলিউডের প্রবীণ অভিনেতা বিশ্বজিৎ চ্যাটার্জির ছেলে । তিনি হৃষিকেশ মুখার্জির ছোটো জিগ্যাসা - তে শিশু অভিনেতা হিসেবে তার অভিনয় জীবন শুরু করেন, যার জন্য তিনি বেঙ্গল ফিল্ম জার্নালিস্টস অ্যাসোসিয়েশন - বছরের সবচেয়ে অসামান্য কাজের পুরস্কার জিতেছিলেন। এর পর তিনি শিশু অভিনেতা হিসেবে অন্যান্য চলচ্চিত্রে অভিনয় করেন । বিমল রায়ের 'দুটি পাতা' ছবির মাধ্যমে তার প্রথম প্রধান ভূমিকা আসে। প্রায় দুই দশকেরও বেশি সময় ধরে তিনি পশ্চিমবঙ্গের বাংলা চলচ্চিত্রের নায়ক হিসাবে শীর্ষস্থানে আছেন।
পারিবারিক পরিচয়
প্রসেনজিৎ বিখ্যাত বাংলা এবং হিন্দি ছবির নায়ক বিশ্বজিৎ চট্টোপাধ্যায়ের একমাত্র পুত্র। প্রসেনজিৎ এর বোন পল্লবী চট্টোপাধ্যায় নিজেও একজন অভিনেত্রী। প্রসেনজিৎ এর প্রথম স্ত্রী ছিলেন বিখ্যাত অভিনেত্রী দেবশ্রী রায়, পরে তিনি অপর্না গুহঠাকুরতাকে বিয়ে করেন। বর্তমানে অর্পিতা পাল তার স্ত্রী। তাদের ত্রিসেনজিৎ চট্টোপাধ্যায় বলে এক পুত্র আছে।
চলচ্চিত্র জীবন
প্রসেনজিৎ শিশুশিল্পী হিসাবে প্রথম অভিনয় করেন তার বাবা বিশ্বজিৎ পরিচালিত ১৯৬৮ খ্রিষ্টাব্দে মুক্তিপ্রাপ্ত ছবি ছোট্ট জিজ্ঞাসাতে । ১৯৮৩ খ্রিষ্টাব্দে দুটি পাতা ছবিতে প্রথম নায়ক হিসাবে তার আত্মপ্রকাশ ঘটে । ১৯৮৭ খ্রিষ্টাব্দে মুক্তিপ্রাপ্ত ছবি অমর সঙ্গী তার সবথেকে হিট ছবিগুলির মধ্যে অন্যতম।
প্রসেনজিৎ ১৯৮৯ খ্রিষ্টাব্দে ডেভিড ধাওয়ানের পরিচালনায় আঁধিয়া এবং ১৯৯১ খ্রিষ্টাব্দে মেহুল কুমারের পরিচালনায় মিত মেরে মন কে বলে দুটি হিন্দি ছবিতে নায়ক হিসাবে অভিনয় করেন । কিন্তু কোনো ছবিই সফলতা লাভ করেনি ।
প্রসেনজিৎ ঋতুপর্ণ ঘোষ পরিচালিত উনিশে এপ্রিল, উৎসব, চোখের বালি, দোসর, খেলা এবং দ্য লাস্ট লিয়র ছবিতে অভিনয় করেছেন । এর মধ্যে দ্য লাস্ট লিয়র ছবিটি ছিল তার অভিনীত একমাত্র ইংরেজি ছবি এবং এই ছবিতে তিনি অমিতাভ বচ্চনের সাথে অভিনয় করেন।
তিনি তপন সিন্‌হা পরিচালিত আতঙ্ক, তরুণ মজুমদার পরিচালিত পথভোলা, বুদ্ধদেব দাশগুপ্ত পরিচালিত স্বপ্নের দিন ছবিতে অভিনয় করেন।
ন্যাশনাল সায়েন্স ফাউন্ডেশন
ন্যাশনাল সাইন্স ফাউন্ডেশন (ইংরেজি ভাষায়: The National Science Foundation - NSF) মার্কিন যুক্তরাষ্ট্রের একটি সরকারী সংস্থা যার কাজ হল বিজ্ঞান ও প্রকৌশলের সকল ক্ষেত্রে (চিকিৎসাবিজ্ঞান ব্যতীত) মৌলিক গবেষণা ও শিক্ষাকে উৎসাহিত করা এবং তার পৃষ্ঠপোষকতা করা। চিকিৎসাবিজ্ঞানের জন্য ন্যাশনাল ইনস্টিটিউট্‌স অফ হেল্‌থ নামে পৃথক সংস্থা রয়েছে। যুক্তরাষ্ট্রের বিভিন্ন কলেজ ও বিশ্ববিদ্যালয় কর্তৃক পরিচালিত গবেষণা কাজের শতকরা ২০ ভাগই এই এনএসএফ-এর অর্থে পরিচালিত হয়। ২০০৭ সালে এই সংস্থার বাৎসরিক বাজেট ছিল ৫.৯১ বিলিয়ন মার্কিন ডলার। গণিত, কম্পিউটার বিজ্ঞান, অর্থনীতি এবং সামাজিক বিজ্ঞান সংশ্লিষ্ট গবেষণার জন্য এনএসএফ-ই সেখানকার প্রধান পৃষ্ঠপোষক প্রতিষ্ঠান।
এনএসএফ-এর পরিচালক, উপ-পরিচালক এবং ন্যাশনাল সাইন্স বোর্ডের (এনএসবি) ২৪ জন সদস্যকে মনোনয়ন দেন সরাসরি মার্কিন যুক্তরাষ্ট্রের রাষ্ট্রপতি। পরবর্তীতে মার্কিন সিনেট তা নিশ্চিত করে। সংস্থার যাবতীয় প্রশাসনিক কাজ, পরিকল্পনা, অর্থায়ন ও দৈনন্দিন কর্ম পরিচালনার দায়িত্ব পরিচালক ও উপ-পরিচালকের। আর এনএসবি'র ২৪ জন সদস্য বছরে ছয়বার মিলিত হয়, সংস্থার সার্বিক নীতি নির্ধারণ করার জন্য। বর্তমানে এনএসএফ পরিচালক হচ্ছেন ডঃ অ্যার্ডেন এল বেমেন্ট জুনিয়র এবং উপ-পরিচালক হলেন ডঃ ক্যাথি এল ওলসেন।
বেসরকারিভাবে প্রতিষ্ঠিত কোম্পানি
যদিও পাবলিক লেনদেনের প্রতিপক্ষের তুলনায় তারা কম দৃশ্যমান, বেসরকারী কোম্পানিগুলির অবদান বিশ্বের অর্থনীতিতে বিশাল গুরুত্ব বহন করে। ফোর্বস অনুসারে, ২০০৮ সালে, মার্কিন যুক্তরাষ্ট্রের ৪৪১টি বৃহত্তম বেসরকারী কোম্পানিগুলির আয় ছিল ($১.৮ ট্রিলিয়ন) এবং ৬.২ মিলিয়ন লোক এসব কোম্পানিতে কর্মরত রয়েছে। ২০০৫ সালে, তুলনা করার জন্য একটি উল্লেখযোগ্যভাবে ছোট পুল আকার (২২.৭%) ব্যবহার করে, ফোর্বসের ঘনিষ্ঠভাবে অনুষ্ঠিত মার্কিন ব্যবসার সমীক্ষায় ৩৩৯ কোম্পানি এক ট্রিলিয়ন ডলার মূল্যের পণ্য ও পরিষেবা (৪৪%) বিক্রি করেছে এবং চার মিলিয়ন লোককে কর্মরত ছিল। ২০০৪ সালে, ফোর্বসের ব্যক্তিগতভাবে অনুষ্ঠিত মার্কিন ব্যবসার সংখ্যা ৩০৫ এবং রাজস্ব ছিল কমপক্ষে $ ১ বিলিয়ন।
পৃথকভাবে, সমস্ত বেসরকারী মালিকানাধীন কোম্পানিগুলিকে ব্যক্তিগত উদ্যোগ হিসাবে বিবেচনা করা হয়। এই অর্থে সর্বজনীনভাবে ব্যবসা করা এবং ব্যক্তিগতভাবে প্রতিষ্ঠিত কোম্পানি উভয়ই অন্তর্ভুক্ত, কারণ তাদের বিনিয়োগকারীরা বেসরকারি খাতের ব্যক্তি।
জন বিস্টন (অস্ট্রেলীয় ক্রিকেটার)
জন বিস্টন (১৭ জানুয়ারী ১৯৩১ – ১ জুন ১৯৭৩) ছিলেন একজন অস্ট্রেলীয় ক্রিকেটার। তিনি ১৮৫৭-৫৮ এবং ১৮৬০-৬১ এর মধ্যে নিউ সাউথ ওয়েলসের হয়ে তিনটি প্রথম-শ্রেণীর ম্যাচ খেলেছেন।
তথ্যসূত্র
<references group="" responsive="1">
ব্যাসিল ডি’অলিভেইরা
ব্যাসিল লুইজ ডি’অলিভেইরা, সিবিই (Basil D'Oliveira; জন্ম: ৪ অক্টোবর, ১৯৩১ - মৃত্যু: ১৯ নভেম্বর, ২০১১) কেপটাউনের সিগন্যাল হিলে জন্মগ্রহণকারী ও দক্ষিণ আফ্রিকান বংশোদ্ভূত বিখ্যাত ইংরেজ আন্তর্জাতিক ক্রিকেট তারকা ছিলেন। আন্তর্জাতিক ক্রিকেট অঙ্গনে ‘ডলি’ ডাকনামে পরিচিত ছিলেন ব্যাসিল ডি’অলিভেইরা। ইংল্যান্ড ক্রিকেট দলের অন্যতম সদস্য ছিলেন তিনি। টেস্ট ও একদিনের আন্তর্জাতিকে ইংল্যান্ড দলের সদস্য থাকাকালে মূলতঃ অল-রাউন্ডার হিসেবে ভূমিকা রাখেন। কাউন্টি ক্রিকেটে ওরচেস্টারশায়ারের পক্ষে খেলেছেন।
প্রারম্ভিক জীবন
কেপটাউনের সিগন্যাল হিল এলাকায় ভারতীয়-পর্তুগীজ বংশোদ্ভূত ধর্মপরায়ণ রোমান ক্যাথলিক পরিবারের সন্তান তিনি। শৈশবেই কেপ টাউনের নিউল্যান্ডস ক্রিকেট গ্রাউন্ডের দিকে তার নজর ছিল। এ সময় গাছের মগডালে বসে ক্রিকেট খেলা উপভোগ করতেন তিনি। দক্ষিণ আফ্রিকার অ-শ্বেতাঙ্গ জাতীয় ক্রিকেট দলের অধিনায়কত্ব করেন। এছাড়াও অ-শ্বেতাঙ্গ জাতীয় দলের পক্ষে ফুটবল খেলায়ও অংশ নেন তিনি।
১৯৬০ সালে কেপটাউনের সেন্ট অগাস্টিন’স ক্রিকেট ক্লাবের সদস্য ও সমর্থক জন আরলটের সহযোগিতায় ইংল্যান্ডে অভিবাসিত হন তিনি। সেখানে ক্রীড়া সাংবাদিক জন কে তাকে তার সেন্ট্রাল ল্যাঙ্কাশায়ার লীগে অংশগ্রহণকারী মিডলটন দলে খেলার সুযোগ করে দেন। ইংল্যান্ডে তিনি লক্ষ্য করলেন যে, শ্বেতাঙ্গরা তাকে রেস্তোঁরায় রেখে বাড়ীতে দাসোচিত কাজে ব্যস্ত রয়েছেন। ব্রিটিশ নাগরিকত্ব লাভের পর ১৯৬৪ সালে প্রথম-শ্রেণীর ক্রিকেটে অংশগ্রহণের উদ্দেশ্যে ওরচেস্টারশায়ার কাউন্টি ক্রিকেট ক্লাবে যোগ দেন ডি’অলিভেইরা।
খেলোয়াড়ী জীবন
১৯৬৬ সালে অল-রাউন্ডার হিসেবে খেলার জন্য ইংল্যান্ড দলের সদস্য মনোনীত হন। সফরকারী ওয়েস্ট ইন্ডিজের বিপক্ষে দ্বিতীয় টেস্টে তার টেস্ট অভিষেক ঘটে। খেলায় তিনি ২৭ রান করে রান আউটের শিকার হন। এছাড়াও উভয় ইনিংসে তিনি ১/২৪ ও ১/৪৬ লাভ করেন। তৃতীয় টেস্টে তিনি ৭৬ ও ৫৪ রানসহ ২/৫১ ও ২/৭৭ পান। তা স্বত্ত্বেও ট্রেন্ট ব্রিজের ঐ টেস্টে সফরকারীরা ১৩৯ রানে জয় পায়। হেডিংলিতে অনুষ্ঠিত ৪র্থ টেস্টে ৮৮ রান করলেও ইংল্যান্ড দল ইনিংস ও ৫৫ রানে পরাজিত হয়। চূড়ান্ত টেস্টে তিনি আরও কার্যকর ভূমিকা রাখেন। এরফলে ইংল্যান্ড ঘুরে দাঁড়ায় ও ইনিংস ও ৩৪ রানে জয়লাভ করলেও ৩-১ ব্যবধানে সিরিজে পরাজিত হয়।
১৯৬৮ সালের শুরুতে ওয়েস্ট ইন্ডিজ সফরে যান। কিন্তু পাঁচ টেস্টের ঐ সিরিজে তিনি ২৭.৪০ গড়ে মাত্র ১৩৭ রান ও মাত্র ৩ উইকেট দখল করেন। তবে, ওভারপিছু তিনি বেশ কম রান দেন। ইংল্যান্ডে ফিরে পাঁচ টেস্টের অ্যাশেজ সিরিজে অংশ নেন। কিন্তু অস্ট্রেলিয়া দল প্রথম টেস্টে মাত্র ১৫৯ রানে ইনিংস গুটিয়ে দেয়। দ্বিতীয় ইনিংসে ডি’অলিভেইরা দলের পক্ষে সর্বোচ্চ অপরাজিত ৮৭* রান করেন। তা স্বত্ত্বেও তাঁকে পরবর্তী ৩ টেস্টে অংশগ্রহণ থেকে বিরত রাখা হয়। অতঃপর দল নির্বাচকমণ্ডলী তাঁকে ওভালে অনুষ্ঠিত চূড়ান্ত টেস্টে অন্তর্ভুক্ত করে। প্রথম ইনিংসে ১৫৮ রান তোলার ফলে ১৯৬৮-৬৯ মৌসুমে দক্ষিণ আফ্রিকা সফরে যাবার জন্য মনোনীত হন। কিন্তু নিজ মাতৃভূমির বিপক্ষে তাঁর বোলিং তেমন সুবিধাজনক হবে না বিবেচনায় এনে তাঁকে দলের বাইরে রাখা হয়। জুন, ১৯৬৯ সালে ওয়েস্ট ইন্ডিজের বিপক্ষে তিন টেস্ট সিরিজ খেলার জন্য তাঁকে দলে রাখা হয়।
এরপর নিউজিল্যান্ডের বিপক্ষে ৩-টেস্টের সিরিজ ও অস্ট্রেলিয়ার সফরে ৭-টেস্টের অ্যাশেজ খেলেন। অ্যাশেজে তিনি ৩৬.৯০ গড়ে ৩৬৯ রান তোলেন। তন্মধ্যে, মেলবোর্ন ক্রিকেট গ্রাউন্ডের ৫ম টেস্টে ১১৭ রানের মনোরম সেঞ্চুরি করেন। নিউজিল্যান্ড সফরে স্বাগতিক দলের বিপক্ষে দুই টেস্টে খেলার জন্য মনোনীত হন। প্রথম টেস্টে ১০০ ও পরের টেস্টে ৫৮ ও ৫ রান করেন। ১৯৭১ সালে সফরকারী পাকিস্তানের বিপক্ষে ব্যাট হাতে ৬০.২৫ গড়ে ২৪১ রান করেন। তবে, ভারতের বিপক্ষে তিন টেস্টের সিরিজে তেমন সুবিধা করতে পারেননি ডি’অলিভেইরা। কিন্তু, জুন, ১৯৭২ সালে অস্ট্রেলিয়া সফরে বেশ ভাল অবস্থানে ছিলেন।
খেলার ধরন
লো ব্যাকলিফট ও শক্তিশালী স্ট্রোক আদায় করে সফলতম ব্যাটসম্যানের মর্যাদা পান। এছাড়াও তিনি তীব্র প্রতিদ্বন্দ্বিতাপূর্ণ খেলোয়াড়ী মনোভাবের কারণে পরিচিতি পেয়েছেন। ১৯৭০-৭১ মৌসুমে অস্ট্রেলিয়া সফরে ২-০ ব্যবধানে জয়ের পর স্বাক্ষাৎপ্রার্থী প্রত্যেক অস্ট্রেলীয়র বুকে তর্জনী রেখে বলেছিলেন ‘আমরা তোমাদের দেখে নিয়েছি’।
সমগ্র খেলোয়াড়ী জীবনে তিনি ৪১ টেস্টে অংশ নেন। ৪০.০৬ গড়ে ২,৪৮৪ রান তোলেন। তন্মধ্যে ৫ শতক ও ১৫ অর্ধ-শতক লাভ করেন। এছাড়াও প্রতিপক্ষের বিরুদ্ধে তিনি ৩৯.৫৫ গড়ে ৪৭ উইকেট তুলেন নেন।
ডি’অলিভেইরা কেলেঙ্কারী
১৯৬৮ সালে দক্ষিণ আফ্রিকান ক্রিকেট কর্মকর্তাগণ উপলব্ধি করলেন যে, সফরকারী ইংল্যান্ড দলে ডি’অলিভেইরার অন্তর্ভুক্তিতে সফর বাতিল হতে পারে ও দক্ষিণ আফ্রিকাকে টেস্ট ক্রিকেট থেকে বহিষ্কার করা হবে। এমসিসি’র শীর্ষস্থানীয় ব্যক্তিদের চাপে তাঁকে দলে না রাখার সিদ্ধান্ত গৃহীত হয়। এরফলে দক্ষিণ আফ্রিকার সাথে ক্রিকেট সম্পর্ক বজায় থাকবে। এরপূর্বেই ওয়ারউইকশায়ারের টম কার্টরাইট আঘাত পেলে ডি’অলিভেইরাকে দলে ডাকা হয়।
দক্ষিণ আফ্রিকান প্রধানমন্ত্রী বি. জে. ভরস্টার জানিয়েছেন যে, ডি’অলিভেইরা’র অন্তর্ভুক্ত গ্রহণযোগ্য নয়। অনেক আলাপ-আলোচনা স্বত্ত্বেও সফরটি পরিত্যক্ত ঘোষিত হয়। স্পষ্টতঃই দক্ষিণ আফ্রিকার সাথে আন্তর্জাতিক ক্রিকেট অঙ্গনে নিষেধাজ্ঞা প্রদান করা হয়। ডি’অলিভেইরা কেলেঙ্কারীর ফলে আন্তর্জাতিক ক্রিকেট অঙ্গনে গুরুতর প্রভাব ফেলে। এর প্রভাব দক্ষিণ আফ্রিকার ক্রীড়া এমনকি সমাজেও প্রভাব ফেলে।
সম্মাননা
১৯৬৭ সালে তিনি উইজডেন কর্তৃক বর্ষসেরা ক্রিকেটার হিসেবে মনোনীত হন। দক্ষিণ আফ্রিকার পক্ষে না খেলেও ২০০০ সালে তাঁকে শতাব্দীর সেরা ১০ দক্ষিণ আফ্রিকান ক্রিকেটারের একজন হিসেবে ঘোষণা করা হয়। ২০০৪ সালে ইংল্যান্ড ও অস্ট্রেলিয়ার মধ্যকার টেস্ট সিরিজে স্মারকসূচক ট্রফি প্রদান করা হয় ও এর নামকরণ করা হয় ব্যাসিল ডি’অলিভেইরা ট্রফি। ২০০৫ সালে রাণীর জন্মদিনের সম্মানে আয়োজিত অনুষ্ঠানে তাঁকে সিবিই পদবীতে ভূষিত করা হয়। একই বছর তাঁর সম্মানার্থে ওরচেস্টারের নিউ রোডে একটি স্ট্যান্ড স্থাপন করা হয়।
thumb|250px|right|১৯৬৮ সালের সংগৃহীত স্থিরচিত্রে ব্যাসিল ডি’অলিভেইরা খেলোয়াড়ী জীবন থেকে অবসর নিয়ে ১৯৮০ সালে ‘টাইম টু ডিক্লেয়ার’ শিরোনামে বিবিসি’র ক্রীড়া সাংবাদিক প্যাট মার্ফি’র সাথে যৌথভাবে আত্মজীবনী লেখেন। গ্রন্থে তিনি প্রথমবারের মতো বিবৃত করেন যে, ‘১৯৭০ সালে দক্ষিণ আফ্রিকা সফর বাদ দেয়ায় তিনি সন্তুষ্টি লাভ করেছিলেন। সফর পরিচালিত হলে ব্যাপক জনরোষে বেশ ক্ষয়-ক্ষতি হতো।’ ২০০৪ সালে পিটার অবর্ন নামীয় এক সাংবাদিক ‘ব্যাসিল ডি’অলিভেইরা: ক্রিকেট অ্যান্ড কন্সপাইরেসি’ শিরোনামে জীবনী গ্রন্থ লেখেন। ঐ গ্রন্থটি বর্ষসেরা উইলিয়াম হিল স্পোর্টস বুক পুরস্কার লাভ করে।
ব্যক্তিগত জীবন
‘নাওমি’ নাম্নী এক রমণীর পাণিগ্রহণ করেন তিনি। ঐ দম্পতির সন্তান ড্যামিয়ান ডি’অলিভেইরা ওরচেস্টারশায়ারের পক্ষে প্রথম-শ্রেণীর ক্রিকেট খেলেছেন। তার ছোট ভাই ইভান সংক্ষিপ্তকালের জন্য লিচেস্টারশায়ারের পক্ষে খেলেছেন। তার নাতি ব্রেট ডি’অলিভেইরা বর্তমানে ওরচেস্টারশায়ারের সাথে চুক্তিবদ্ধ ও ২০১১ সালে কাউন্টি ক্রিকেটে অভিষিক্ত হয়।
শেষ জীবনে দূরারোগ্য পার্কিনসন্স রোগে আক্রান্ত হন ডি’অলিভেইরা। ১৯ নভেম্বর, ২০১১ তারিখে ৮০ বছর বয়সে ইংল্যান্ডে তার দেহাবসান ঘটে।  দক্ষিণ আফ্রিকার জাতীয় পরিকল্পনাবিষয়ক মন্ত্রী|ট্রেভর ম্যানুয়েল তার শবযাত্রার বিষয়ে টাইম সাময়িকীর ২০১১ সালের শেষ সংখ্যায় প্রবন্ধ লেখেন। ঐ প্রবন্ধে ক্রিকেট খেলোয়াড় হিসেবে ব্যক্তিগত সাফল্যসহ দক্ষিণ আফ্রিকার ক্রীড়া ও সমাজে তার ব্যক্তিগত প্রভাব সম্পর্কে আলোকপাত করা হয়।
রাধীশ্যাম রামকুমার মোরার্কা
রাধীশ্যাম রামকুমার মোরার্কা (২৬ মার্চ ১৯২৩ - ২৮ মে ১৯৯৫) রাজস্থানের ঝুনঝুনু থেকে লোকসভার সদস্য ছিলেন। ১৯৫২ সালে তিনি ভারতের জাতীয় কংগ্রেসের প্রার্থী হিসাবে রাজস্থানের ঝুনঝুনু (ঝুনঝুনু ও শ্রী গঙ্গানগর) আসন থেকে প্রথম লোকসভায় নির্বাচিত হয়েছিলেন। তিনি ১৯৭৮ থেকে ১৯৮৪ পর্যন্ত রাজ্যসভার সদস্য ছিলেন। ১৯৯৫ সালে তিনি মারা যান। তিনি মুম্বাইয়ের সিডেনহ্যাম কলেজ অব কমার্স থেকে বি কম পাশ করেছিলেন এবং স্বর্ণপদক পেয়েছিলেন। সংসদ সদস্য হিসাবে পাবলিক অ্যাকাউন্টস কমিটির সদস্য, অনুমান কমিটি ইত্যাদির সদস্য ছিলেন। তিনি বিদেশে বিভিন্ন প্রতিনিধি দলের হয়ে দেশের প্রতিনিধিত্ব করেছিলেন।
ব্লো-ব্জাং-'জিগ্স-মেদ-নাম-ম্খা'
ব্লো-ব্জাং-'জিগ্স-মেদ-নাম-ম্খা' (১৭৬৮-১৮২২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্বিতীয় জাম-ত্শা-গ্সের-খ্রি  উপাধিধারী বৌদ্ধ লামা ছিলেন।
সংক্ষিপ্ত জীবনী
ব্লো-ব্জাং-'জিগ্স-মেদ-নাম-ম্খা' ১৭৬৮ খ্রিষ্টাব্দে তিব্বতের দক্ষিণ আমদো অঞ্চলের 'বা'-স্কার-ছেন-থাং নামক স্থানে জন্মগ্রহণ করেন। তার পিতার নাম ছিল ঙ্গাগ-দ্বাং-ব্স্তান-'দ্জিন  এবং মাতার নাম ছিল মা-মা । নয় বছর বয়সে দ্কোন-ম্ছোগ-'জিগ্স-মেদ-দ্বাং-পো  নামক দ্বিতীয় 'জাম-দ্ব্যাংস-ব্ঝাদ-পা  উপাধিধারী বৌদ্ধ লামা তাকে শিক্ষার্থীর শপথ প্রদান করেন। তিনি ১৭৮০ খ্রিষ্টাব্দে ব্লা-ব্রাং-ব্ক্রা-শিস-'খ্যিল বৌদ্ধবিহারে ভর্তি হয়ে ব্সোদ-নাম্স-গ্রাগ্স-পা  নামক এই বিহারের সপ্তদশ প্রধানের নিকট শিক্ষালাভ করেন। এই সময় তিনি র্মোগ-রি  নামক স্থানে দ্গা'-ল্দান-ব্যাম্স-'ফেল-গ্লিং  বৌদ্ধবিহার প্রতিষ্ঠা করেন। ১৭৮৭ খ্রিষ্টাব্দে দ্কোন-ম্ছোগ-'জিগ্স-মেদ-দ্বাং-পো তাকে ভিক্ষুর শপথ প্রদান করেন। ১৭৯০ খ্রিষ্টাব্দে তিনি ত্শা-গান-বে-শিং  নামক স্থানে একটি বৌদ্ধবিহার স্থাপন করেন এবং আট বছর এই বিহারের প্রধানের দায়িত্ব পালন করেন। এছাড়া তিনি র্ঙ্গা-বা-স্গো-মাং  এবং দ্মু-দ্গে-ব্ক্রা-শিস-'খোর-লো  নামক দুইটি বিহারেরও প্রধান ছিলেন। ১৭৯৮ খ্রিষ্টাব্দে তিনি এই সমস্ত বিহারের প্রধানের পদ থেকে অবসর গ্রহণ করে চীন যাত্রা করেন। ১৮০৯ খ্রিষ্টাব্দে তিনি ব্লা-ব্রাং-ব্ক্রা-শিস-'খ্যিল বৌদ্ধবিহারে র্গ্যাল-বা-সেং-গে'ই-ঙ্গা-রো  মন্দির নির্মাণ করেন।
রাজনীতিবিদগণ
রাজনীতিবিদগণ বাংলাদেশি লেখক হুমায়ুন আজাদ রচিত একটি উপন্যাস। ফেব্রুয়ারি, ১৯৯৮ সালে (ফাল্গুন, ১৪০৪ বঙ্গাব্দ) একুশে গ্রন্থমেলায় বাংলাদেশের আগামী প্রকাশনী, ঢাকা থেকে এটি গ্রন্থাকারে প্রকাশিত হয়। এই বইয়ের প্রচ্ছদ নকশা করেছেন সমর মজুমদার।
সারাংশ
'বি. দ্র. সারাংশটি বইয়ের ফ্ল্যাপ থেকে নেওয়া'
রাজনীতিবিদগণ মূলত রাজনৈতিক বাস্তবতার বর্ণনা-বিবরণের রূপক কিংবা প্রতীকী উপাখ্যান। এখানে বাংলাদেশের তৎকালীন প্রচলিত রাজনৈতিক পরিস্থিতি নিয়ে ব্যঙ্গপরিহাস করা হয়েছে। এই উপন্যাসে আজাদ বাংলা চলিত-সাধু, আঞ্চলিক, ইংরেজি ভাষার ব্যবহারে এক অসহনীয় মিশ্রণ ঘটিয়েছেন। একে তিনি দাবি করেন রাজনীতিবিদদের মুখের ভাষা হিসেবে।
বাংলাদেশের পররাষ্ট্রমন্ত্রী
পররাষ্ট্রমন্ত্রী হচ্ছেন গণপ্রজাতন্ত্রী বাংলাদেশ সরকারের পররাষ্ট্র মন্ত্রণালয়ের প্রধান।
মিশেল মাইয়র
মিশেল মাইয়র (জন্ম ১২ই জানুয়ারি ১৯৪২) সুইজারল্যান্ডের নভোপদার্থবিজ্ঞানী ও জেনেভা বিশ্ববিদ্যালয়ের মহাকাশ বিষয়ক বিভাগের সংখ্যাতিরিক্ত সাম্মানিক (এমেরিটাস) অধ্যাপক। ২০০৭ সালে অধ্যাপনার কাজ থেকে অবসর গ্রহণের পরে তিনি জেনেভা মানমন্দিরে গবেষক হিসেবে যোগদান করেন। তিনি মহাবিশ্বের গঠন ও ক্রমবিকাশের পাঠে নতুন আলোর সঞ্চার করার পাশাপাশি সৌরজগতের বাইরে সূর্যের মত নক্ষত্র ঘিরে আবর্তনরত প্রথম গ্রহ আবিষ্কারের স্বীকৃতিতে ২০১৯ সালে পদার্থবিজ্ঞানে যৌথভাবে নোবেল পুরস্কারে ভূষিত হন (দিদিয়ে কেলোজ এবং জিম পিবল্‌স-এর সাথে)।
ছাত্রজীবন
মাইয়র ১৯৬৬ সালে লোজান বিশ্ববিদ্যালয় থেকে বিজ্ঞানে স্নাতকোত্তর উপাধি এবং ১৯৭১ সালে জেনেভা মানমন্দির থেকে মহাকাশবিজ্ঞানে ডক্টরেট উপাধি (পিএইচ ডি) অর্জন করেন।.
উচ্চশিক্ষায়তনিক কর্মজীবন
১৯৭১ থেকে ১৯৮৪ সাল পর্যন্ত মাইয়র জেনেভা বিশ্ববিদ্যালয়ের অধীন গবেষণা সংস্থা জেনেভা মানমন্দিরে সহযোগী গবেষক হিসেবে কাজ করেন। তিনি ১৯৮৪ সালে উক্ত বিশ্ববিদ্যালয়ের সহকারী অধ্যাপক হিসেবে দায়িত্ব পালন করেন। পরবর্তীতে ১৯৮৮ সালে তিনি অধ্যাপক হিসেবে যুক্ত হয়ে ২০০৭ সালে পর্যন্ত দায়িত্ব পালন করেন এবং সেখান থেকেই নিয়মানুসারে তিনি অবসর গ্রহণ করেন। মাইয়র ১৯৯৮ থেকে ২০০৪ সাল পর্যন্ত জেনেভা মানমন্দিরের পরিচালকের দায়িত্ব পালন করেন। ২০০৭ সাল থেকে তিনি জেনেভা বিশ্ববিদ্যালয়ের সংখ্যাতিরিক্ত সাম্মানিক (এমেরিটাস) অধ্যাপক হিসেবে যুক্ত আছেন।
গবেষণা
মিশেল মাইয়র ১৯৯৫ সালে সর্বপ্রথম এমন বহির্গ্রহ আবিষ্কার করেন যার মাতৃনক্ষত্রের আকৃতি আমাদের নিজের নক্ষত্র,সূর্যের মতো। উল্লেখ্য, সৌরজগতের বাহিরের গ্রহগুলোকে বহির্গ্রহ (Exoplanet) বলে। প্রথম বহির্গ্রহ শনাক্ত করা হয় ১৯৯২ সালে। সে-বছর পিএসআর বি১২৫৭+১২ নামক পালসারটির চারপাশে বেশ কিছু ভূসদৃশ (টেরেস্ট্রিয়াল) গ্রহ আবিষ্কৃত হয়। কিন্তু কোনো প্রধান ধারার তারাকে আবর্তনকারী প্রথম বহির্গ্রহ শনাক্ত করেন মিশেল মাইয়র ও নোবেলজয়ী দিদিয়ে কেলোজ ১৯৯৫ সালে। সেটি ছিল পৃথিবীর বেশ কাছে অবস্থিত তারা ৫১ পেগাসি কে চারদিকে একবার আবর্তন করে এমন একটি দানব গ্রহ যার ভর আমাদের বৃহস্পতির প্রায় সমান। কিন্তু এই বহির্গ্রহটির উপস্থিতি সাধারণভাবে পাওয়া যায় নি। এর জন্য তারা ডপলার এফেক্ট ব্যবহার করেছিলেন। পরবর্তীতে আরও ৪০০০ টিরও অধিক বহির্গ্রহ আবিষ্কার হয়। যা থেকে আমরা গ্রহদের গতি,ধরন,আকৃতি ইত্যাদি সম্পর্কে জানতে পারি।
১৮৮৯ সালে ব্রাসেলসে খ্রিস্টের প্রবেশ
১৮৮৯ সালে ব্রাসেলসে খ্রিস্টের প্রবেশ (L'Entrée du Christ à Bruxelles) হল বেলজীয় চিত্রকর জেমস এনসোরের আঁকা একটি চিত্রকর্ম। পাম রবিবারে উদযাপিত জেরুজালেমে যিশুর বিজয়ী প্রবেশকে ব্যঙ্গ করে আঁকা এই চিত্রকর্মটি এনসোরের সবচেয়ে বিখ্যাত রচনা এবং একে বহির্মুদ্রাবাদের অগ্রদূত হিসাবে বিবেচনা করা হয়।
ইতিহাস
চিত্রটি লেস এক্সএক্স প্রত্যাখ্যান করেছিল এবং ১৯২৯ সাল পর্যন্ত এটি কোথাও প্রদর্শিত হয়নি, তাঁর জীবদ্দশায় এটি কেবল তার স্টুডিওতে প্রদর্শিত হয়েছিল।
চিত্রটি বর্তমানে লস অ্যাঞ্জেলেসের গেটি সেন্টারে স্থায়ীভাবে প্রদর্শিত রয়েছে। দুই শতাব্দীব্যাপী গণতন্ত্র এবং সমাজতন্ত্রের ইতিহাস তুলে ধরতে স্টেফান জোনসনের নির্বাচিত মাত্র তিনটি চিত্রের মধ্যে এটি একটি।
সবুজ শ্যাওলা
সবুজ শেত্তলা (একক: সবুজ শৈবাল) হ'ল ক্লোফাইটা এবং চারোফাইটা / স্ট্রেপ্টোফাইটার সমন্বিত শেত্তলাগুলির একটি বৃহত, অনানুষ্ঠানিক গোষ্ঠীভূত, যা এখন পৃথক বিভাগে স্থাপন করা হয়েছে, আরও বেসাল মেসোস্টিগমাটোফাইসি, ক্লোরোকিওফোফেসিয়া এবং স্পিরোটেনিয়া সহ। ভূমি গাছপালা বা এমব্রোফাইটগুলি চারোফাইট থেকে উদ্ভূত বলে মনে করা হয়। সুতরাং, স্পষ্টতই, ভ্রূণগুলিও সবুজ শেত্তলাগুলির অন্তর্গত। তবে, যেহেতু ভ্রূণগুলি .তিহ্যগতভাবে শৈবাল বা সবুজ শেত্তলাগুলি হিসাবে শ্রেণীবদ্ধ করা হয়, সবুজ শেত্তলাগুলি একটি প্যারাফাইলেটিক গোষ্ঠী।  যেহেতু এই ভ্রূণটি সবুজ শেত্তলাগুলির মধ্যে থেকে উদ্ভূত হয়েছিল, তাই কিছু লেখক সেগুলি অন্তর্ভুক্ত করতে শুরু করেছেন  সবুজ শৈবাল এবং ভ্রূণ উভয়কেই অন্তর্ভুক্ত ক্ল্যাডটি মনোফেলিটিক এবং এটিকে ক্ল্যাড ভিরিডিপ্লান্টেই এবং কিংডম প্ল্যান্ট হিসাবে অভিহিত করা হয়।  সবুজ শেত্তলাতে এককোষী এবং পনিবেশিক ফ্ল্যাগলেটস অন্তর্ভুক্ত রয়েছে, বেশিরভাগ কোষে দুটি ফ্ল্যাজেলা পাশাপাশি বিভিন্ন  পনিবেশিক, কোকয়েড এবং ফিলামেন্টাস ফর্ম এবং ম্যাক্রোস্কোপিক, মাল্টিকেলিকুলার সামুদ্রিক ওয়েডস অন্তর্ভুক্ত।  এখানে প্রায় ৮,০০০ প্রজাতির সবুজ শৈবাল রয়েছে। অনেক প্রজাতি তাদের জীবনের বেশিরভাগ অংশ একক কোষ হিসাবে বেঁচে থাকে, অন্য প্রজাতিগুলি কোএনোবিয়া (উপনিবেশ), দীর্ঘ তন্তু বা উচ্চ পার্থক্যযুক্ত ম্যাক্রোস্কোপিক সামুদ্রিক বীজগুলি গঠন করে।কয়েকটি অন্যান্য জীব তাদের জন্য আলোকসংশ্লেষণ পরিচালনা করতে সবুজ শেত্তলাগুলিতে নির্ভর করে।  লেপিডোডিনিয়াম, ইউগ্লিনিডস এবং ক্লোরারাকনিওফাইটস জিনের ডাইনোফ্লাজলেটগুলিতে ক্লোরোপ্লাস্টগুলি গ্রোজিত সবুজ শেত্তলাগুলি থেকে অর্জিত হয়েছিল,  এবং পরবর্তীকালে একটি নিউক্লিওমর্ফ (ভিজ্যুয়াল নিউক্লিয়াস) বজায় থাকে।  সবুজ শেত্তলাগুলি সিলিয়েট প্যারামিয়াম, এবং হাইড্রা ভাইরিডিসিমা এবং ফ্ল্যাটওয়ার্মগুলিতেও প্রতীকীভাবে পাওয়া যায়।  কিছু প্রজাতির সবুজ শৈবাল, বিশেষত ট্রেবৌক্সিওফেসিয়া এবং ট্রেন্তেপোহেলিয়া (শ্রেণি উলভোফেসিয়া) শ্রেণীর জেনেরা ট্র্যাবক্সিয়া প্রজাতির লাইকেন গঠনের জন্য ছত্রাকের সহকারী সংশ্লেষ পাওয়া যায়।  সাধারণভাবে ছত্রাকের প্রজাতিগুলি যে লিকেনের অংশীদার হয় তারা নিজেরাই বাঁচতে পারে না, তবে অ্যালগাল প্রজাতিগুলি প্রায়শই ছত্রাক ছাড়াই প্রকৃতির মধ্যে থাকতে দেখা যায়।  ট্রেন্তেপোহেলিয়া হ'ল একটি তীব্র সবুজ শৈবাল যা আর্দ্র মাটি, পাথর বা গাছের ছালের উপর স্বাধীনভাবে বসবাস করতে পারে বা গ্রাফিডেসি পরিবারের লাইকেনগুলিতে আলোকসজ্জা তৈরি করতে পারে।  এছাড়াও ম্যাক্রোলেগা প্রসিওলা কলোফিল্লা (ট্রেবৌক্সিওফাইসি) স্থলজগত, এবং সুপারিওটোরাল অঞ্চলে বাস করা প্রসিওলা ক্রাইপা পার্শ্বীয় এবং এন্টার্কট্রিক অঞ্চলে আর্দ্র জমিতে বিশেষত পাখির উপনিবেশের নিকটে বড় আকারের কার্পেট তৈরি করতে পারে।
সালিমুল হক
সালিমুল হক (জন্ম: ২ অক্টোবর, ১৯৫২) হলেন একজন ব্রিটিশ বাংলাদেশি বিজ্ঞানী। তিনি "ইন্টারন্যাশনাল ইন্সটিটিউট ফর ইনভায়রনমেন্ট অ্যান্ড ডেভেলপমেন্ট (আইআইইডি)"-এর সিনিয়র ফেলো এবং ‘বাংলাদেশ সেন্টার ফর ক্লাইমেট চেইঞ্জ এন্ড ডেভলপমেন্টের’ পরিচালক। তিনি ২০২২ সালে বিজ্ঞান সাময়িকীতে ন্যাচার'স ১০ জনের একজন নির্বাচিত হন।
জাতিসংঘের আয়োজনে এখন পর্যন্ত যে ২৪টি জলবায়ু সম্মেলন হয়েছে তার প্রতিটিতে অংশ নিয়েছেন তিনি।
ক্যারিয়ার
আইআইআইডিতে যোগদানের আগে তিনি বাংলাদেশ সেন্টার ফর এডভান্সড স্টাডিজ এ কর্মরত ছিলেন, যেটি ১৯৮৪ সালে প্রতিষ্ঠিত। তিনি জলবায়ু পরিবর্তন নিয়ে কাজ করে থাকেন।
জলবায়ু পরিবর্তন নিয়ে তিনি বিভিন্ন প্রতিবেদন ও নিবন্ধ প্রকাশ করেছেন। তিনি জাতিসংঘভুক্ত সংস্থা আইপিসিসির সাথেও যুক্ত আছেন।
পুরস্কার
জলবায়ু পরিবর্তন বিষয়ে তার গবেষণার স্বীকৃতিস্বরূপ ২০০৭ সালে তাকে বুর্টনি এওয়ার্ড প্রদান করা হয়।
জন শার্প
জন উইলিয়াম শার্প (John Sharpe; জন্ম: ৯ ডিসেম্বর, ১৮৬৬ - মৃত্যু: ১৯ জুন, ১৯৩৬) নটিংহ্যামশায়ারের রাডিংটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৯০ থেকে ১৮৯২ সময়কালে ইংল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে সারে দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন জন শার্প।
কাউন্টি ক্রিকেট
নটিংহ্যামশায়ারের প্রথিতযশা ক্রিকেটার স্যামুয়েল শার্পের সন্তান তিনি। কিন্তু, ১৮৮০-এর দশকে আলফ্রেড শ ও উইলিয়াম অ্যাটওয়েলের ন্যায় বিখ্যাত বোলারদের আধিপত্যের কারণে নিজ কাউন্টিতে প্রায়শঃই উপেক্ষিত থাকতেন। ফলশ্রুতিতে, ১৮৮০-এর দশকের শেষার্ধ্বে সারে দলের পক্ষে খেলার যোগ্যতা লাভ করেন তিনি। ১৮৮৯ সালে স্বরূপ ধারণ করে অক্সফোর্ড বিশ্ববিদ্যালয়ের বিপক্ষে ৫/৫ লাভ করেন। তবে, কাউন্টি ক্রিকেটে প্রায়শঃই লোহম্যানের দাপটে ম্রিয়মাণ অবস্থায় থাকতে হতো তাকে। তাস্বত্ত্বেও, ১৮৯০ সালে বোলিংয়ে বেশ উত্তরণ ঘটান ও কাউন্টি খেলাগুলোয় মাত্র ১২.০৮ গড়ে ১০২ উইকেট পেয়েছিলেন তিনি ও লোহম্যানের গড়কে পাশ কাটাতে সক্ষম হন।
প্রথম-শ্রেণীর ক্রিকেটে সারে দলের পক্ষে খেলেছেন জন শার্প। আনুষ্ঠানিকভাবে প্রবর্তিত কাউন্টি চ্যাম্পিয়নশীপের উদ্বোধনী আসরে সারের দলীয় সঙ্গী জর্জ লোহম্যানের সাথে অবিস্মরণীয় জুটি গড়ে দলের প্রথম শিরোপা জয়ে প্রভূতঃ ভূমিকা রেখেছিলেন। তবে, দলে উইকেট লাভে সক্ষম বোলারদের উপযোগী থাকায় বিকল্প বোলারের তেমন প্রয়োজন পড়তো না। ১৮৯১ সালের শেষদিকে উইলিয়াম লকউডের পুণরুত্থানের ফলে জন শার্পকে আর বোলিংয়ের সুযোগ দেয়া হয়নি।
টেস্ট ক্রিকেট
বোলিং অনুপযোগী পিচে সাফল্যের কারণে ১৮৯১-৯২ মৌসুমে অস্ট্রেলিয়ায় অ্যাশেজ সিরিজ খেলার জন্য স্বয়ংক্রিয়ভাবে তাকে দলের সদস্যরূপে মনোনীত করা হয়। সেখানে তিনি স্মরণীয় সাফল্য পান। তন্মধ্যে, এমসিজিতে অনুষ্ঠিত সিরিজের প্রথম টেস্টে ৫১ ওভার বোলিং করে ৬/৮৪ পেয়েছিলেন।
১৮৯২ সালে তার দূর্বল ক্রীড়াশৈলী চোখে পড়ে। ফলশ্রুতিতে, মৌসুমের আগেই দীর্ঘদিন পর সারে দলের বাইরে চলে আসতে হয় তাকে। তবে, টম রিচার্ডসন আঘাতপ্রাপ্ত হলে জন শার্পকে পুনরায় দলে অন্তর্ভুক্ত করা হয়। কিন্তু, দলে তেমন কোন ভূমিকা রাখতে পারেননি। এরপর ঐ বছর শেষে তাকে দলের বাইরে রাখা হয়। ১৮৯৪ সালে নটিংহ্যামশায়ারের পক্ষে বেশ কয়েকটি খেলায় অংশ নিয়েছিলেন তিনি। তবে, দলের দূর্বল বোলিংকে শক্তিমত্তার পর্যায়ে নিতে পারেননি। বোলারদের অনুকূলে পিচ ভূমিকা রাখলেও ২৮.৪০ গড়ে মাত্র দশ উইকেট পেয়েছিলেন। অবশেষে মাত্র ২৮ বছর বয়সেই বেশ তরুণ অবস্থায় ক্রিকেট খেলা থেকে অবসর নেন তিনি।
দূর্দান্ত ক্রীড়াশৈলী প্রদর্শনের স্বীকৃতিস্বরূপ ১৮৯২ সালে উইজডেন কর্তৃপক্ষ জন শার্পকে অন্যতম বর্ষসেরা ক্রিকেটার হিসেবে নামাঙ্কিত করে।
খেলার ধরন
জন শার্প ফাস্ট-মিডিয়াম বোলিং করতেন। ব্যাটিং উপযোগী পিচে অপ্রত্যাশিতভাবে বলকে বাঁক খাওয়ানোর ক্ষেত্রে তার জুড়ি মেলা ভার ছিল। প্রায়শই তার ইয়র্কারগুলো মারাত্মক ছিল ও প্রভূতঃ সফলতার মুখ দেখতো। তার একটি চোখ অকেজো ছিল। এরজন্যে তিনি কোন চাপ অনুভব করতেন না। তবে, ফিল্ডিংয়ে ক্ষেত্রে ঐ সময়ে খেলোয়াড় হিসেবে দূরে থাকতেন।
১৯ জুন, ১৯৩৬ তারিখে নটিংহ্যামশায়ারের রাডিংটনে ৭০ বছর বয়সে জন শার্পের দেহাবসান ঘটে।
ভানু প্রকাশ মিরধা
জন্ম ১৯৫৫ সালে। তিনি দিল্লী বিশ্ববিদ্যালয়ে পড়াশোনা করেছিলেন। তিনি পেশায় কৃষক। তিনি নাথুরাম মিরধার পুত্র।
সেকান্দার হোসেন মিয়া
সেকান্দার হোসেন মিয়া বাংলাদেশের চট্টগ্রাম জেলার রাজনীতিবিদ ও চট্টগ্রাম-৯ আসনের সাবেক সংসদ সদস্য।
জন্ম
সেকান্দার হোসেন মিয়া চট্টগ্রামে জন্মগ্রহণ করেন।
রাজনৈতিক জীবন
সেকান্দার হোসেন মিয়া ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে চট্টগ্রাম-৯ আসন থেকে সংসদ সদস্য নির্বাচিত হয়েছিলেন।
স্যামুয়েল বেলচার
স্যামুয়েল বেলচার (১ নভেম্বর ১৮৩৪ – ২২ আগস্ট ১৯২০) ছিলেন একজন অস্ট্রেলীয় ক্রিকেটার। তিনি ১৮৬৬-৬৭ সালে নিউ সাউথ ওয়েলসের হয়ে একটি প্রথম-শ্রেণীর ম্যাচ খেলেছিলেন।
তথ্যসূত্র
<references group="" responsive="1">
শুভমিতা বন্দ্যোপাধ্যায়
শুভমিতা বন্দ্যোপাধ্যায় বাংলা সঙ্গীত জগতের একজন বিশিষ্ট শিল্পী। আধুনিক বাংলা গান, ধ্রুপদী সঙ্গীত এবং রবীন্দ্রসঙ্গীতসহ সবক্ষেত্রেই তিনি তার কৃতিত্বের স্বাক্ষর রেখেছেন।      তার প্রকাশিত কয়েকটি অ্যালবাম হল বৃষ্টি পায়ে পায়ে, যদি বন্ধু হও, ইত্যাদি।
লিলি কার্টার
লিলি কার্টার (জন্ম ১৫ এপ্রিল, ১৯৮৮) একজন প্রাক্তন মার্কিন পর্নোগ্রাফিক চলচ্চিত্র অভিনয়শিল্পী ।
জীবনের প্রথমার্ধ
কার্টার জন্ম ওরেগনের ইওঙ্কালায় । তিনি ইংরেজ এবং আইরিশ বংশোদ্ভূত।
পেশা
অশ্লীল শিল্পে প্রবেশের আগে কার্টার একটি ওয়েবক্যাম মডেল ছিলেন। তার মঞ্চ নাম অভিনেত্রী লেন্ডা কার্টার থেকে প্রাপ্ত।
কার্টার যখন ২২ বছর বয়সী তখন ২০১০ সালে প্রাপ্তবয়স্ক চলচ্চিত্র জগতে অভিনয় শুরু করেছিলেন। তার দৃশ্যটি ভুডোর সাথে রিয়ালিটি কিংস ওয়েবসাইট পিউর ১৮ ডটকমের জন্য ছিল।  সহকর্মী প্রাপ্তবয়স্ক অভিনেত্রী লিলি লাবিউয়ের পাশাপাশি কার্টার অ্যাডাল্ট ফিল্ম ওয়াস্টল্যান্ডে তার অভিনয়ের সূচনা করেছিলেন। তিনি অনেক প্রাপ্তবয়স্ক স্টুডিও, যেমন হাস্টলার, ডিজিটাল সিন, অ্যালিগেন্ট এঞ্জেল, জুলস জর্দান ভিডিও, ব্যাংব্রোস, ২১ সেক্সচুরি, ব্রেজার্স এবং নটি আমেরিকার সঙ্গে কাজ করেছেন।
ব্যক্তিগত জীবন
কার্টার উভকামি হিসাবে চিহ্নিত।
কামোদ্দীপক অঙ্গপ্রত্যঙ্গ
কামোদ্দীপক অঙ্গপ্রত্যঙ্গ হল শরীরের সেই সমস্ত অঙ্গ যা দেখলে অথবা স্পর্শ করলে কামোদ্রেক ঘটে অর্থাৎ যৌন বাসনা জাগ্রত হয়। পুরুষ এবং স্ত্রী উভয় লিঙ্গেরই শরীরে এই ধরনের অঙ্গের অস্তিত্ব আছে। লিঙ্গভেদে এইসকল অঙ্গের তালিকা নিম্নে প্রদত্ত হল।
বক্ষস্থল
বক্ষস্থল
নিতম্ব
নিতম্ব
নাভী
নাভী
শিশ্ন
শিশ্ন
অণ্ডকোষ
অণ্ডকোষ
শ্রোণিদেশ
শ্রোণিদেশ
শ্রোণি
যোন
যোনি ঠোঁট
ঠোঁট
ঠোঁট
কাঁধ
কাঁধ
গলা
গলা
স্ল্যাকওয়্যার
স্ল্যাকওয়্যার (Slackware) একটি গ্নু/লিনাক্স ডিস্ট্রিবিউশন। ১৯৯৩ সালে প্যাট্রিক ভলকারদিং এটি নির্মাণ করেন।  মূলত সফটল্যান্ডিং লিনাক্স সিস্টেম ভিত্তিক এ ডিস্ট্রিবিউশন অন্য অনেক লিনাক্স ডিস্ট্রিবিউশনে মূল ভিত, বিশেষ করে সুয্যে লিনাক্স।
স্ল্যাকওয়্যারের মূল ডিজাইন স্ট্যাবলিটি ও সিম্পলিসিটি এবং সবচেয়ে বেশি ইউনিক্স-সদৃশ লিনাক্স ডিস্ট্রিবিউশন হওয়া। অন্য অধিকাংশ লিনাক্স ডিস্ট্রিবিউশনের মত স্ল্যাকওয়্যার কোন গ্রাফিক্যাল ইন্সটলার ব্যবহার করে না। এটি প্ল্যান টেক্সট ফাইল ব্যবহার করে এবং কনিফিগারেশন ও অ্যাডমিনেস্ট্রেশনের জন্যে অল্পসংখ্যক শেল স্ক্রিপ্ট ব্যবহার করে। কোনরকম বিশেষ পরিবর্তন ব্যতীত এটি একটি কমান্ড-লাইন ইন্টারফেস পরিবেশে বুট হয়।এর রক্ষণাত্মক ও সিম্পল বৈশিষ্ট্যের জন্যে, অগ্রগম্য ও দক্ষ ব্যবহারকারীদের জন্যে এটি উপযুক্ত ডিস্ট্রো হিসেবে বিবেচিত     ।
কিরণ কানোজিয়া
কিরণ কানোজিয়া (জন্ম ২৫শে ডিসেম্বর ১৯৮৬) একজন ভারতীয় প্যারা-অ্যাথলিট (একজন ক্রীড়াবিদ যাঁর অক্ষমতা বা প্রতিবন্ধকতা রয়েছে), যিনি "ভারতের ব্লেড-রানার" নামে পরিচিত।
জীবন এবং শিক্ষা
কানোজিয়া ফরিদাবাদের একটি দরিদ্র পরিবারে জন্মগ্রহণ করেছেন। তিনি পড়াশোনায় দক্ষতা অর্জন করেছিলেন এবং শিক্ষা জীবনের শেষে তিনি হায়দ্রাবাদের ইনফোসিসে একজন পরীক্ষা প্রকৌশলী হিসাবে কাজ করতে শুরু করেছিলেন। বাবা-মায়ের সাথে নিজের ২৫তম জন্মদিন উদযাপন থেকে ফিরে আসার সময়, ট্রেনের মধ্যে ডাকাতরা তাঁর ব্যাগ চুরি করার চেষ্টা করে তাঁকে ট্রেন থেকে ধাক্কা মেরে ফেলে দেয়। এর ফলে তাঁর বাম পা ট্রেনের চাকায় পিষ্ট হয়ে যায় এবং তাঁর পা শরীর থেকে কেটে ফেলতে হয়েছিল।
ঘটনার ছয় মাস পরে, তিনি হায়দ্রাবাদে ফিরে আসেন এবং নিজের জীবনের নিয়ন্ত্রণ ফিরে পেতে দক্ষিণ পুনর্বাসন কেন্দ্রে (ডিআরসি) নিজের নাম নথিভুক্ত করান। এখানেই তিনি একটি কৃত্রিম পা দিয়ে চলা শুরু করেন। ২০১৪ সালে, কানোজিয়া হায়দ্রাবাদ এয়ারটেল ম্যারাথনে নাম দিয়েছিলেন এবং নিজের প্রথম পদক জিতেছিলেন।
খেলোয়াড় জীবন
এরপর তিনি বেশ কয়েকটি অর্ধ-ম্যারাথন সম্পন্ন করেন।, ২০১৫ সালের মুম্বাই ম্যারাথনে তাঁর করা সময় ২ ঘন্টা ৪৪ মিনিট এখনো পর্যন্ত তাঁর জীবনের সেরা সময়। কানোজিয়া একজন সেরা ব্লেড রানার, ম্যারাথন দৌড়ে যোগদান করার জন্য এবং দৌড় শুরুর সময় সংকেত হিসেবে পতাকা তোলার জন্য তাঁকে দিল্লি ও মুম্বাইতে আমন্ত্রণ জানানো হয়।
তিতাস একটি নদীর নাম
তিতাস একটি নদীর নাম অদ্বৈত মল্লবর্মণ রচিত বিখ্যাত উপন্যাস। এই একটি উপন্যাস লিখে লেখক খ্যাতি অর্জন করেন। এই উপন্যাসে গ্রামের দরিদ্র মালো শ্রেণীর লোকজনের দুঃখ-দুর্দশার কাহিনী ফুটিয়ে তুলেছেন। পরবর্তীকালে এই উপন্যাস অবলম্বনে চলচ্চিত্র নির্মিত হয়।
ইতিহাস
তিতাস একটি নদীর নাম উপন্যাসটি প্রথমে মাসিক পত্রিকা মোহাম্মদীতে প্রকাশিত হয়েছিল। কয়েকটি অধ্যায় মোহাম্মদীতে মুদ্রিত হবার পর উপন্যাসটির মূল পাণ্ডুলিপি রাস্তায় হারিয়ে যায়। বন্ধু-বান্ধব ও অত্যাগ্রহী পাঠকদের আন্তরিক অনুরোধে তিনি পুনরায় কাহিনীটি লেখেন। কাঁচড়াপাড়া হাসপাতালে ভর্তির আগে এই গ্রন্থের পাণ্ডুলিপি বন্ধু-বান্ধবকে দিয়ে যান। অদ্বৈত মল্লবর্মণের মৃত্যুর কয়েক বছর পর তিতাস একটি নদীর নাম শিরোনামের এই উপন্যাসটি প্রথম গ্রন্থাকারে প্রকাশিত হয়। উপন্যাসের কাহিনীকে উপজীব্য করে চলচ্চিত্রস্রষ্টা ঋত্বিক কুমার ঘটক ১৯৭৩ খ্রিষ্টাব্দে তিতাস একটি নদীর নাম শিরোনামে চলচ্চিত্র নির্মাণ করেন। এ চলচ্চিত্র নির্মাণে আগ্রহের কারণ হিসেবে ঋত্বিক ঘটক বলেন:
কাহিনী সংক্ষিপ্তসার
উপন্যাসটি ৪টি অংশে বিভক্ত এবং প্রত্যেকটি অংশে ২টি করে উপ-অংশ রয়েছে। অর্থাৎ মোট ৮টি অংশে উপন্যাসটি বিস্তৃত।
তিতাস একটি নদীর নাম
তিতাস নদীর উৎপত্তি মেঘনা নদী থেকে। মেঘনার জল নদীর এক পাড় ভেঙে জঙ্গল, মাঠ, ময়দানের ভেতর দিয়ে ঘুরে আবার মেঘনায় এসে পড়েছে। মেঘনা থেকে উদভূত এই ধারাই তিতাস নদী নামে পরিচিত। কাহিনীর সুচনাকালে তিতাসকে একটি জলভরা নদী হিসেবে লেখক বর্ণনা করেছেন। সারা বছরেই তিতাসের বুকে জল থাকে। তিতাস থেকে তেরো মাইল দূরে একটি নদী আছে বিজয় নামে। বিজয় নদীতে বর্ষাকাল ছাড়া জল প্রায় থাকে না এবং সেই কারণে বিজয় নদীর তীরে বসবাসকারী মালোদের আর্থিক ও শারীরিক অবস্থা খুবই দৈন্য। এইরকমই আর্থিক অনটনে ক্লিষ্ট দুই ভাই গৌরাঙ্গ ও নিত্যানন্দ বিজয়নদীর তীরে বাস করত। গৌরাঙ্গের বউ অনাহারে মারা গিয়েছিল। নিত্যানন্দের বউ ও দুই ছেলেমেয়ে ছিল। গৌরাঙ্গ তার দাদাকে পরামর্শ দেয় নয়ানপুরের ধনী বোধাই মালোর হয়ে খাটার জন্য। অন্যদিকে জমিলা বলে একজন নববধু তার স্বামী ছমির মিয়ার সঙ্গে বাপের বাড়ি থেকে শ্বশুর বাড়িতে ফেরে নৌকা করে। আসবার পথে সে মালোপাড়ার ঘাটে একটি মেয়েকে দেখে এবং সই হিসেবে বন্ধুত্ত্ব পাতানোর আশা করে।
প্রবাস খণ্ড
তিতাসের পাড়ে বসবাসী মালোদের মধ্যে একজন ছিল দীননাথ মালোর কমবয়েসী মেয়ে বাসন্তী। বাসন্তীর গ্রামেই ছিল কিশোর আর সুবল নামে দুজন ডানপিটে কমবয়েসি ছেলে। তারা দুইজনে মিলে বাসন্তীর মাঘমণ্ডল ব্রতর জন্য চৌয়ারির বানিয়ে দেয়। সুবলের বাবা মারা যাওয়ায় সে কিশোরের সঙ্গে নদীতে জাল বাইতো। কিশোর সুবলের থেকে তিন বছরের বড় ছিল। কিন্ত তারা ছোটবেলা থেকেই পরস্পরের বন্ধু। একদিন কিশোরের বাবা কিশোর ও সুবলকে প্রবীণ জেলে তিলকচাঁদের সঙ্গে উত্তরে শুকদেবপুর গ্রামে পাঠায়। তখন বাসন্তীর বয়স ১১ বছর। কিশোররা শুকদেবপুরের মোড়ল বাঁশিরামের বাড়ি পৌঁছায় মাছ ধরার অনুমতি আদায়ের জন্য। এর মধ্যে চৈত্র মাসের মাঝামাঝিতে দোল পূর্ণিমা এসে যায়। শুকদেব পুরের খলাতে দোল খেলার জন্য শুকদেবপুরের সকলের আমন্ত্রণ পড়ে এবং বাঁশিরাম মোড়লের গাঙের রায়ত হিসেবে কিশোর-সুবলরাও ডাক পায়। দোল খেলার সময় তরুণীরা কিশোরকে রঙ মাখায়। কিন্তু তাকে রঙ মাখাতে গিয়ে একটি অবিবাহিতা তরুণীর হাত কাঁপতে থাকে। দোলের অনুষ্ঠান চলার সময় মেয়েটির সঙ্গে কিশোরের চোখাচোখি হয়। হঠাৎই বাসুদেবপুরের লোকেরা ওখানে আক্রমণ চালায় পুরানো গন্ডগোলের রেশ ধরে। একজন আক্রমণকারী ওই তরুণীর দিকে অগ্রসর হয়, কিশোর তাকে বাঁচাবার জন্য এগিয়ে যায়। মেয়েটি অজ্ঞান হয়ে গেলে কিশোর মেয়েটিকে পাঁজকোলা করে নিয়ে মেয়েটির মার কাছে নিয়ে যায়। এরপরে বাঁশিরাম মোড়লেরর বউয়ের পৌরোহিত্যে কিশোর ওই মেয়েটির সঙ্গে মালা বদল করে এবং মেয়েটির বাবা ও মা তাকে কিশোরের নৌকায় তুলে দেয়। কিশোরদের নৌকা যাত্রাপথে দুর্যোগের মধ্যে পড়ে, শেষে তারা নয়া গাঙের খাঁড়িতে নৌকা বাঁধে। সেখানে তারা রাতে ঘুমিয়ে পড়ে, কিন্তু ঘুম ভেঙে দেখে যে তাদের নৌকায় ডাকাতি হয়ে গেছে এবং ডাকাতরা কিশোরের বউকে তুলে নিয়ে গেছে। তাদের নৌকা যখন তিতাসের মোহনায় পৌঁছায় তখন কিশোর জলে একজন মহিলাকে ভাসতে দেখে এবং বুঝতে পারে যে ওটা কিশোরেরই বউ এবং তারা মনে করে যে মেয়েটি মারা গেছে। কিশোরের চোখ লাল হয়ে ওঠে; তিলক সুবলকে বলে যে কিশোর পাগল হয়ে গেছে।
নয়া বসত
এরপর চার বছর কেটে যায়। গৌরাঙ্গ ও নিত্যানন্দ দুই বুড়ো একটি বাচ্চা ছেলে অনন্ত ও তার মাকে নিয়ে নৌকায় বের হয়। গৌরাঙ্গ স্বগতোক্তি করে যে অনন্তর মা সে পেটে থাকা অবস্থায় ডাকাতের নৌকা থেকে নদীতে ঝাঁপ দিয়ে একটা বালুচরে ওঠে এবং ঘটনাক্রমে এই দুই বুড়োর আশ্রয়ে ভবানীপুরে আসে। তারা ভাবে যে অনন্তর মার বরকে ডাকাতে মেরে ফেলেছে তাই তারা অনন্তর মাকে বিধবার পোশাকেই রাখত। কিন্তু অনন্তর মা জানত যে সে কিশোরের বউ এবং কিশোরের গ্রামের নামও তার মনে ছিল, কিন্তু সে কিশোর অথবা সুবলের নাম জানত না। তাই শেষে তারা অনন্তর মাকে সেই গ্রামে পৌঁছাতে আসে। গ্রামের ঘাটে অনন্তর মা দেখে একজন বুড়ো একটা পাগলকে জোর করে চান করানোর চেষ্টা করছে। গ্রামে অনন্তর মার সঙ্গে সুবলার বউয়ের পরিচয় হয়। অনন্তর মা তার কাছে সূতা কাটা শেখে। অনন্তর মার সঙ্গে আরেকজনের আলাপ হয় সে হল গ্রামের ধনী কালোবরণের মা। কালোর মার কথা থেকে জানা যায় সুবলার বউয়ের আসল নাম বাসন্তী, তার বিয়ে সুবলার সঙ্গে হয় এবং সুবলা মারা যাওয়ার পরে সে সুবলার বউ নামেই পরিচিত হয়। একজন বড় মাতব্বর রামপ্রসাদের পৌরোহিত্যে মঙ্গলা তার সমাজে, যার মধ্যে সুবলার শ্বশুর আর কিশোরের বাবা ছিল, তাতে  অনন্তর মাকে অন্তর্ভুক্ত করে। রামপ্রসাদ একদিন রাতে ঘুরতে ঘুরতে বুড়ো রামকেশবের বাড়ি যায়, সেখানে রামকেশবের পাগল ছেলে তাকে মাটিতে গর্ত কেটে বলে "এই তোমার মেঘনা গাঙ, অইখানে খাড়ি। ... জাইগ্যা দেখি মাইয়া চুরি হইতাছে।"
জন্ম মৃত্যু বিবাহ
গ্রামে কালীপূজা হয়, পূজোতে সবাই চাঁদা দেয়, কিন্তু রামকেশবের চাঁদা মাফ হয়ে যায় তার ছেলে পাগল বলে। রামপ্রসাদ চাঁদা না দেওয়ার জন্য সে সঙ্কোচে প্রসাদ খায় না এবং তার ছেলে কিশোরকেও ঘরে বন্ধ করে রাখে পূজোর চারদিন। উত্তরায়ণ সংক্রান্তির দিন মালোরা প্রচুর খরচ করে খাওয়া দাওয়া করে। তাতে রামকেশব ঠিক করে সেও রামপ্রসাদ, মঙ্গলা ও তার ছেলে মোহন, সুবলার শ্বশুরবাড়ির লোকজন আর গ্রামের নতুন বাসিন্দা অনন্তর মাকে নিমন্ত্রণ করে খাওয়াবে। সুবলার বউ অনন্তর মাকে রামকেশবের বাড়িতে রান্নাঘরে পিঠা বানাতে নিয়ে যায়। সেখানে দুজনের কথোপকথনে জানা যায় যে কিশোর পাগল হয়ে বাড়ি আসার পর, বাসন্তীর বাবা কিশোরের বদলে সুবলের সাথে বাসন্তীর বিয়ে দেয়। সুবল একদিন কালোবরণের নৌকায় জিয়লের ক্ষেপ দিতে যায়। যখন নদীতে হঠাৎ তুফান আসে তখন সবাই নৌকা থেকে ঝাঁপ দিলেও সুবলের উপর নির্দেশ আসে লগি ঠেকিয়ে নৌকা বাঁচানোর জন্য। কিন্তু তা করতে গিয়ে সে নৌকার তলায় চাপা পড়ে মারা যায়। এরপর থেকে অনন্তর মা প্রায় লুকিয়ে কিশোরকে দেখত। শীতে কিশোরের পাগলামি বেড়ে যায়। এরপর আরেক পাগলের সঙ্গে পড়ে নিজেকে জখম করতে থাকে। শেষে অনন্তর মা বাধ্য হয়ে কিশোরের সেবা করতে শুরু করে এবং কিশোর খানিকটা ভালো হয়ে ওঠে। এরপর দোলের দিন আসে; অনন্তর মা কিশোরকে রঙ মাখাতে যায়। কিন্তু রঙ মাখানোর পর কিশোর হঠাৎ অনন্তর মাকে পাঁজকোলা করে তুলে নেয় আর মূর্ছা যাওয়া অনন্তর মার আবরণ সরে যাওয়া বুকে মুখ ঘষতে থাকে। এসব দেখে গ্রামের মানুষ কিশোরকে প্রচন্ড মারধর করে। মারের চোটে কিশোর পরদিন ভোরে মারা যায়। আর তার চারদিন পরে অনন্তর মা মারা যায়।
রামধনু
কাদির মিয়া ও তার ছেলের সকরকন্দ আলু বোঝাই নৌকা ভারী বর্ষণে ও জোড়ালো বাতাসে ডুবে যাওয়া উপক্রম হলে বনমালী ও ধনঞ্জয় তাদের ও তাদের আলু উদ্ধার করে নিজেদের জেলে নৌকাতে তুলে নেয়। বনমালী ও কাদির মিয়ার সৌভ্রাতৃত্ব গড়ে ওঠে। বনমালী জানায় মালোপাড়ায় তার বোনের বিয়ে হয়েছে, তার পরামর্শে সে ও কাদির মালোপাড়ায় আলু বেচতে যায়। ওখানে অনন্ত কাদির মিয়ার আলুর পসরার সামনে ঘোড়াঘুড়ি করে। বনমালী ও কাদির মিয়া দুইজনেই দেখে অনন্ত বিস্ময় দৃষ্টিতে রামধনুর দিকে তাকিয়ে আছে। বনমালীর অনন্তকে খুব পছন্দ হয়, তাকে নিয়ে একটু ঘুড়ে বেড়ায় ও তাকে একদিন নিজের সঙ্গে নিয়ে যাবার প্রতিশ্রুতি দেয়। এদিকে সুবলার বউ অনন্তর পক্ষ থেকে অনন্তর মার শ্রাদ্ধের ব্যবস্থাদি করে। শ্রাদ্ধানুষ্ঠানে বনমালীর বোন তদারকি করে, তার ছড়া কাটার ভালো ক্ষমতা ছিল। একদিন ঝড়ে সুবলার বউয়ের, মানে অনন্তর মাসীর, বাবার বাড়ি ভেঙে যায়। বাড়ি পুনরায় বানাতে প্রচুর খরচ হওয়ায় তার বাবা ও মা অনন্তকে, যে ওই বাড়িতেই থাকত, তাকে বিদায় দেওয়ার ইচ্ছা করতে থাকে। কালোবরণের মাও অনন্তকে রাখতে অস্বীকার করে কারণ তাদের বড় নৌকা ঝড়ে ভেঙে যাওয়ায় খুব ক্ষতি হয়েছে। একদিন বাসন্তীর, মানে সুবলার বউয়ের, মা অনন্তকে মারতে যায়, তাই নিয়ে মায়ে মেয়েতে ধ্বস্তাধ্বস্তি শুরু হয়। এইসব কিছুতে বাসন্তীর মাথা গরম হয়ে যায় ও অনন্তকে বাড়ি থেকে দূর করে দেয়। অনন্ত গামছায় মাছ ধরে, একা ঘুড়ে বেড়ায়, একদিন বনমালীর বোন অর্থাৎ লবচন্দ্রের বউয়ের বাড়ি যায়, কিন্ত পরে নিজেই বেড়িয়ে যায়। কেউ জানত না সে কোথায় থাকে। শেষে বনমালী তাকে খুঁজে বার করে নিজের সঙ্গে ও বোন উদয়তারা অর্থাৎ লবচন্দ্রের বউ কে নিয়ে দেশের বাড়ি চলে যায়। অনন্ত সেখানে বনমালীর পদ্মাপুরাণ পড়া এবং অন্যান্য লোকাচার ও অনুষ্ঠান অবলোকন করে। বনমালীর গ্রামে অনন্তর সঙ্গে একটি ছোট্ট মেয়ের পরিচয় হয়, সে জানায় তার নামও অনন্ত।
রাঙা নাও
বিরামপুর গ্রামে কাদির তার ছেলে ছাদির, ছাদিরের ছেলে রমু ও বউ খুশিকে নিয়ে বাস করে। কাদির তার ছেলেকে জানায় যে উজানচরের মাগন সরকার তার নামে ধারের মিথ্যে মামলা লাগিয়ে জমি দখল করে নিতে চায় যদিও কাদিররা পাট বেচে ধারের টাকাটা মিটিয়ে দিয়েছিল। এরমধ্যে খুশির বাবা তাদের বাড়িতে আসে মেয়েকে বাপের বাড়ি কয়েক দিনের জন্য নিয়ে যাবার জন্য। খুশির বাবা মুহুরী ছিল, সে বলে সে মামলা জিতিয়ে দেবে কাদিরকে, কিন্ত তাদের মধ্যে বচসা হয়ে যায়। এরপর কাদির মিয়া চোখ লাল করে মাগন সরকারের কাছে যায়, কিন্ত মাগন সরকার তাকে বলে যে এই শেষ বারের জন্য যেন তাকে এই সর্বনাশ করতে দেওয়া হয়, তারপর সে ভাল হয়ে যাবে। কাদিরও হতভম্ব হয়ে মেনে নেয়। কিন্ত পরদিনই মাগন সরকার নারকেল গাছ থেকে ঝাঁপ দিয়ে মরে যায়।  কাদির তা শুনে উদাস হয়ে যায়। ছাদির শ্রাবণে নৌকা দৌড়ে চালানোর জন্য বড় নৌকা বানানোর ইচ্ছা প্রকাশ করে কাদিরের কাছে টাকা চাইলে কাদির দুহাত খুলে টাকা দিয়ে দেয়। দুজন মালো এসে ছাদিরের নৌকা বানিয়ে দিয়ে যায়। ভাদ্রের ১লা তারিখে সেই নৌকা জলে ভাসে। সেই দিন তিতাসে অনেক নৌকার সমাগম হয়। উদয়তারা, অনন্ত, অনন্তবালা, বনমালী একটা নৌকায় ছিল। আরেকটি নৌকা থেকে সুবলার বউ অনন্তকে দেখতে পেয়ে, তার নৌকায় গিয়ে ওঠে। কিন্ত সেখানে উদয়তারার সঙ্গে তার কথা কাটাকাটি হয় এবং সবাই মিলে সুবলার বউকে মারধর করে।
দুরঙা প্রজাপতি
উদয়তারাদের হাতে মার খাবার পর সুবলার বউ অপমানে ঘরের মধ্যেই বেশীরভাগ সময় থাকতে শুরু করে। কিন্তু বামুন কায়েতের যুবকরা তার বাড়ির দিকে উঁকি ঝুঁকি মারা শুরু করে আর তার নামে কুৎসা রটায়। সুবলার বউ এর প্রতিবাদে চিৎকার চেঁচামেচি শুরু করে তামসীর বাবার বাড়ির সামনে, ওখানেই বামুন, কায়েতদের বেশি যাতায়াত ছিল। সুবলার বউয়ের দ্বারা অনুপ্রাণিত হয়ে অন্য মালো ছেলেরা একদিন তিনজন তবলা বাদককে মার দেয়। অন্যদিকে দৌড়ের সময় ছাদিরের নৌকাকে অন্য এক নৌকা ধাক্কা মেরে ভেঙে দেয়। বনমালী ছাদিরকে উদ্ধার করে। কাদির বনমালীকে আগেই চিনত, সে বনমালীকে আপ্যায়ণ করে। কাদিরের মেয়ে জমিলা উদয়তারাকে বলে সে তাকে শ্বশুরবাড়ি যাবার সময় দেখেছিল এবং সই পাতানোর ইচ্ছা করেছিল। অনন্ত গ্রামে ফিরে পড়াশোনায় মন দেয় ও পড়াশোনাকে ভালোবাসে। এদিকে মালোপাড়ায় যাত্রাদলের রমরমাতে মালোরা দুদলে ভাগ হয়ে যেতে থাকে তাদের সংস্কৃতির সংরক্ষণের উপর চিন্তাধারা ভিত্তিতে। সুবলার বউ মোহনকে সঙ্গে নিয়ে হরিবংশ, ভাটিয়ালি প্রভৃতি মালো সংস্কৃতির গান গেয়ে অন্য মালোদের যাত্রাদল থেকে ফিরিয়ে আনার চেষ্টা করে, কিন্তু সফল হয় না।
ভাসমান
যাত্রাদলের কাছে আত্মসমর্পণের পর মালোদের নিজস্ব সংস্কৃতি ধীরে ধীরে লোপ পেতে থাকে এবং মেয়েদের বিলাসিতা বাড়তে থাকে। এরমধ্যে একদিন মালোরা বিস্ময়ে আবিষ্কার করে যে তিতাসের বুকে ভাসমান চর গজিয়ে উঠেছে। দূরদূরান্তের চাষিরা ওই চরের দখলের জন্য মারামারি শুরু করে। মালোরা বর্ষাকালের জলের উপরই নির্ভর করে থাকে। রামপ্রসাদ জেলেদের উজ্জীবিত করার চেষ্টা করে ব্যর্থ হয়। নিজে চর দখল করতে গিয়ে মারা যায়। এদিকে অনন্তবালার বিয়ের বয়স হয়ে যায়, কিন্ত সে অনন্তের আশায় বসে থাকে, যে কুমিল্লা শহরে চলে গিয়েছিল। অনন্তবালার বাবার পরামর্শে বনমালী অনন্তর শহরে যায় এবং অনন্তের সঙ্গে তার দেখা হয়। বনমালী এখন মাছের পোনার মজুরি খাটে। উদয়তারা বনমালীর বাড়ি থেকে অনেকদিন পরে শ্বশুরবাড়ীতে আসে এবং এসে বাসন্তীর, মানে সুবলার বউয়ের, সঙ্গে তার পুরনো ঝাগড়া মিটিয়ে ফেলে। মালোদের অবস্থা ধীরে ধীরে আরও খারাপ হতে থাকে  এবং একে একে উদয়তারার বর, বাসন্তীর বাবা-মা, মোহনের বাবা মারা যায়। সুবলার বউ অত দু:খের মধ্যেও অনন্তর খোঁজ নিত। সে জানতে পারে অনন্তের সাক্ষাৎ বিরামপুরের কাদিরের সঙ্গে হয়। সেদিন বনমালী মারা যায়, তা দেখে কাদির তার ধানের গোলা খুলে দেয় বিতরণ করার জন্য। অনাহারে সুবলার বউ সবাইকে নিয়ে চিন্তায় দিবাস্বপ্ন দেখতে থাকে এবং একসময় তার শিথিল হাত থেকে জলভরা লোটা পড়ে যায়।
কল্পনা সাক্সেনা
কল্পনা সাক্সেনা ভারতীয় পুলিশের একজন জ্যেষ্ঠ কর্মকর্তা। তিনি ১৯৯০ সালের আইপিএস হন এবং বর্তমানে জেলা প্রশাসক পদে রয়েছেন।
২০১০ সালের ৩ সেপ্টেম্বর সাক্সেনাকে অধস্তন রবিন্দর "টাইগার" কুমার, মনোজ "সুলতান" সিং এবং রাভেন্দ্র "নাকাতিয়া" সিং তার কলার ধরে বরেলি শহরে পূর্ণ জনসাধারণের দৃষ্টিতে চলন্ত গাড়ির পিছন থেকে এক মাইলেরও বেশি সময় ধরে টেনে নিয়ে যায়। ধর্মেন্দ্র নামে একজন সহযোগীর সহায়তায় সাক্সেনার উপর দিয়ে গাড়ি চালিয়ে তাঁকে হত্যার চেষ্টা করা হয়।
সাক্সেনা আহত হলেও পালাতে সক্ষম হন এবং নিকটবর্তী মহাসড়কে পৌঁছেছিলেন। অপহরণকারীরা পালিয়ে যায়।
কাউলতিয়া ইউনিয়ন
কাউলতিয়া ইউনিয়ন বাংলাদেশের গাজীপুর জেলার মধ্যস্থ গাজীপুর সদর উপজেলার একটি প্রশাসনিক এলাকা।
অবস্থান ও আয়তন
এই ইউনিয়নটি ঢাকা বিভাগের গাজীপুর জেলার গাজীপুর সদর উপজেলার অন্তর্গত।
ভৌগোলিক উপাত্ত
কাউলতিয়া ইউনিয়নের আয়তন ১৭,২৩১ একর । এই ইউনিয়নে ১০,১৫৮ টি পরিবার বাস করে।
জনসংখ্যার উপাত্ত
বাংলাদেশর ২০০১ আদমশুমারি অনুযায়ী কাউলতিয়া ৫৪ ইউনিয়নের জনসংখ্যা ৬২,৯৮৫ জন। আদমশুমারি এর হিসাবে মহিলা ২৯৮১৭ জন, এবং পুরুষ ৩৩১৬৮্ জন ও শিক্ষার হার ৫২.০২% ।
উল্লেখযোগ্য ব্যক্তিত্ব=মেয়র (মৃত) এম এ মান্নান মন্ত্রী
শিক্ষা
শিক্ষার হার ও শিক্ষা প্রতিষ্ঠান গড় হার ৬২.৬%; পুরুষ ৬৭.৩%, মহিলা ৫৬.৮%। বিশ্ববিদ্যালয় ৫, কলেজ ১০, মেডিকেল কলেজ ১, ক্যাডেট কলেজ ১, প্রযুক্তি কলেজ ১৫, প্রযুক্তি স্কুল ১০, বিশেষ প্রযুক্তি কলেজ ২, মাধ্যমিক বিদ্যালয় ৭২, প্রাথমিক বিদ্যালয় ১৬৮, মাদ্রাসা ৩৬। উল্লেখযোগ্য শিক্ষা প্রতিষ্ঠান: বঙ্গবন্ধু শেখ মুজিব কৃষি বিশ্ববিদ্যালয় (১৯৯৩), ইসলামী প্রযুক্তি বিশ্ববিদ্যালয় (১৯৭৯), ঢাকা প্রকৌশল ও প্রযুক্তি বিশ্ববিদ্যালয় (১৯৮০), জাতীয় বিশ্ববিদ্যালয় (১৯৯২), উন্মুক্ত বিশ্ববিদ্যালয় (১৯৯৩), রাণী বিলাসমণি সরকারি বালক উচ্চ বিদ্যালয় (১৯০৫)।
বিবিধ
প্রধান কৃষি ফসল ধান, পাট, সরিষা, হলুদ ।
বিলুপ্ত ও বিলুপ্তপ্রায় ফসলাদি নীল,আউশ ধান, পাট ।
প্রধান ফল-ফলাদি কাঁঠাল, আনারস, লিচু, আম, জাম, পেয়ারা, পেঁপে, তাল, কুল, বাতাবিলেবু, বেল, তেঁতুল ।
মৎস্য, হাঁস-মুরগি ও গবাদিপশুর খামার মৎস্য ১১১, হাঁস-মুরগি ৮০৫২, গবাদি পশু ৬৪৭, মৌচাষ প্রকল্প ৮০, হ্যাচারি ১০, অন্যান্য ৩।
যোগাযোগ বিশেষত্ব পাকারাস্তা ৩৬৮ কিমি, আধাপাকারাস্তা ১৮৭ কিমি, কাঁচারাস্তা ৩২৪ কিমি; নৌপথ ২২.৬৭ নটিক্যাল মাইল; রেলপথ ৫৬ কিমি।
বিলুপ্ত বা বিলুপ্তপ্রায় সনাতন বাহন কোন্দা (তাল গাছের নৌকা) ও বজরা, টমটম, গরু ও মহিষের গাড়ি।
দিজলা বিশ্ববিদ্যালয় কলেজ
দিজলা বিশ্ববিদ্যালয় কলেজ ইরাকের একটি সাধারণ বিশ্ববিদ্যালয়। বিশ্ববিদ্যালয়টি ২০০৪ সালের ২৭ অক্টোবর উচ্চ শিক্ষা ও বৈজ্ঞানিক গবেষণা মন্ত্রক কর্তৃক বাগদাদে প্রতিষ্ঠিত হয় (পত্র নং: ৩৩২২ অনুযায়ী, ১৯৯৬ সালের ১৩ নং বেসরকারি কলেজ ও বিশ্ববিদ্যালয় প্রতিষ্ঠার আইন অনুসারে)।
রিচার্ড হল (অস্ট্রেলীয় ক্রিকেটার)
রিচার্ড হল একজন অস্ট্রেলীয় ক্রিকেটার ছিলেন। ১৮৮১-৮১ এবং ১৮৮৩-৮৪ এর মধ্যে তিনি নিউ সাউথ ওয়েলসের হয়ে দুটি প্রথম-শ্রেণীর ম্যাচ খেলেছেন।
তথ্যসূত্র
<references group="" responsive="1">
দিব্যা কাকরন
দিব্যা কাকরন (Divya Kakran), (জন্ম ১৯৯৮) ভারতীয় মহিলা ফ্রিস্টাইল কুস্তিগীর। তিনি গোকুলপুর, ইস্ট দিল্লিতে থাকেন। তিনি মোট ৬০ টি পদক জিতেছেন, দিল্লি স্টেট চ্যাম্পিয়নশিপে ১৭ স্বর্ণ পদক এবং আট বার ভারত কেশারী ডাঙ্গাল হয়েছেন।
ব্যক্তিগত জীবন এবং পরিবার
দিব্যা কাকরন উত্তর দিল্লীর একজন মধ্যবিত্ত পরিবারের অন্তর্গত। তার পিতার সুরাজ কাকরন আন্ডারওয়্যার (लंगोट) বিক্রি করেন এবং তার মা বাড়িতে সেগুলো সেলাই করেন। ১৭ই নভেম্বর ২০১৭ সালে, ১৯ বছর বয়সী দিব্যা, যখন তার প্রথম সিনিয়র জাতীয় পদক জিতেছেন এবং রেফারি তাকে বিজয়ী ঘোষিত করছেন, সেই মুহূর্তটা তার পিতা দেখতে পাননি, কারণটা তার পিতার কথায়, "অতীতে এমন অনেকবার হয়েছে, আমি স্টেডিয়ামের বাইরে আন্ডারওয়্যার বিক্রি করছিলাম, সে আমাদের পরিবার চালায় ও জেতে, অর্থ উপার্জন করে এবং আমরা সেই কারণে বেঁচে আছি। আমি ভাবলাম আমি কিছু টাকা উপার্জন করি।"
দিব্যা নয়ডা কলেজে অফ ফিজিকাল এডুকেশান থেকে বিপিইএস অধ্যয়ন করছেন
২০১৭ এশিয়ান কুস্তি চ্যাম্পিয়নশিপ, নিউ দিল্লি, ভারত
২০১৭ সালে, নিউ দিল্লিতে অনুষ্ঠিত এশিয়ান কুস্তি চ্যাম্পিয়নশিপে ৬৯ কেজি বিভাগে দিব্যা জাপানের সারা দোশোর কাছে পরাজিত হন এবং রৌপ্য পদক জিতেছেন। তিনি তৃতীয় ভারতীয় কুস্তিগীর, যিনি এশিয়ান কুস্তি চ্যাম্পিয়নশিপে পদক জিতেছেন, তার আগে ভিনেশ ফোগাট ও রিও অলিম্পিকের ব্রোঞ্জ মেডেলিস্ট সাক্ষী মালিক পদক জিতেছিলেন।